﻿ "Лудогорец" нае славен чешки треньор | СЕГА
Футболният шампион на България - "Лудогорец", има нов постоянен старши треньор, съобщи "Спортал". 56-годишният чешки специалист Павел Върба ще поеме тима от Разград след края на есенния дял от първенството, чийто последен мач за шампионите е утре в София срещу "Славия". Също утре приключва и ангажиментът на Върба с "Виктория" (Пилзен).
Специалистът е избиран 8 пъти за треньор №1 на Чехия. Извеждал е три пъти до титлата "Виктория", и веднъж словашкия "Жилина". Той бе и селекционер на националния отбор на Чехия, като го изведе и до Евро 2016 във Франция.
Върба става третият чужденец треньор на "Лудогорец" след португалеца Бруно Рибейро и бразилеца Пауло Аутуори.
Все още не е ясно дали и.д. старши треньор - Станислав Генчев, ще бъде оставен в екипа на чеха. 38-годишният бивш национал пое отбора след уволнението в края на август на Стойчо Стоев, чийто помощник беше.
Лудогорец, Павел Върба, футбол
Съб., 14/12/2019 - 10:03
Киро всичко може да си напазарува, без публиката.
Да не се сетят след няколко месеца за поговорката (перифразирана) "От всяка Върба свирка не става."? Защо махат треньор, който ги извади от дупката и засега е успешен?
Съб., 14/12/2019 - 17:06
И аз не рабирам тези смени на треньори, точно когато отборът върви нагоре. От друга страна, има хора, които с това се занимават и щом така са преценили - добре. Желая успех на “Лудогорец”!
Нед., 15/12/2019 - 14:25
"има хора, които с това се занимават и щом така са преценили..."
То сигурно има и едни комисионни, които хич не са за изпускане, ама ....